laion/Wikipedia-Exotic huggingface dataset:
העבודה-גשר-מרצ

המונח "העבודה-מרצ" מפנה לכאן. לערך העוסק באיחוד בין המפלגות, ראו הדמוקרטים. העבודה-גשר-מרצ הייתה רשימת שמאל ישראלית שהורכבה משלוש מפלגות – העבודה, גשר ומרצ. הרשימה התמודדה בבחירות לכנסת ה-23, בראשותו של עמיר פרץ, יו"ר מפלגת העבודה. הרשימה קיבלה בבחירות 7 מנדטים, מתוכם 3 לעבודה, אחד לגשר ו-3 למרצ. ב-13 בינואר 2020 הכריזו ראשי העבודה ומרצ, עמיר פרץ וניצן הורוביץ על איחוד טכני בין הרשימות לקראת הבחירות לכנסת ה-23 מחשש שמא אחת או יותר מהרשימות לא תעבור את אחוז החסימה. לאיחוד קדם משא ומתן עם סיעת "כחול לבן", במסגרתו סוכם שמספר השרים שיוקצה לסיעות העבודה-גשר ומרצ בממשלתו העתידית של גנץ יתבסס על מספר חברי הכנסת של הסיעות בכנסת ה-22 (6 ו-5 בהתאמה). מפלגת גשר, בראשות אורלי לוי-אבקסיס, אשר רצה יחד עם מפלגת העבודה בבחירות הקודמות במסגרת העבודה-גשר, המשיכה אל שיתוף הפעולה המורחב. רשימת "המחנה הדמוקרטי", אשר מרצ הייתה חלק ממנה בבחירות הקודמות, התפרקה, אך יאיר גולן ממפלגת "ישראל דמוקרטית", שהייתה חלק מ"המחנה הדמוקרטי", הצטרף למרצ לקראת סגירת הרשימות. לצורך האיחוד, תחילה אמור היה יאיר גולן להצטרף על בסיס מפלגת המדף "הבחירה הדמוקרטית", שמנהיגה לשעבר רומן ברונפמן העמיד לרשותו לשם כך, אך לבסוף, לאור קשיים טכניים, הצטרפו יאיר גולן ואמילי מואטי (שבעבר התמודדה בפריימריז במפלגת העבודה) אל מרצ ושובצו מטעמה. מיד לאחר השבעת הכנסת העשרים ושלוש, הגישה גשר בקשה להתפצל לסיעה נפרדת, על רקע מחלוקת סביב האפשרות של ממשלת מיעוט בתמיכת הרשימה המשותפת. הבקשה התקבלה ב-23 במרץ 2020 והסיעה התפצלה ל"העבודה–מרצ" ולגשר. ב-4 באפריל הודיע פרץ כי בכוונתו להתפצל מהסיעה המשותפת עם מרצ בעקבות המגעים לכניסת מפלגת העבודה לממשלה, והפיצול אושר כעבור יומיים. רשימה המועמדים לבחירות לכנסת ה-23 כפי שהוגשה לוועדת הבחירות המרכזית ב-15 בינואר ומותכם נבחרו חברי הכנסת הבאים: מקרא:      העבודה,      גשר,      מרצ       עמיר פרץ       אורלי לוי-אבקסיס       ניצן הורוביץ       תמר זנדברג       איציק שמולי       מרב מיכאלי       יאיר גולן אתר האינטרנט הרשמי של מפלגת העבודה–גשר–מרצ התפצלות מפלגת גשר מהסיעה פירוק סיעת העבודה-מרצ התפצלה כעבור שבועיים להעבודה ולמרצ דן לביא, בחירות 2020, באתר ישראל היום, 13 בינואר 2020 תשובת הרשימה לוועדת הבחירות המרכזית, המוצגת בחשבון הטוויטר של עמית סגל הסכם הריצה המשותפת באתר ועדת הבחירות רשימת מועמדים העבודה–גשר–מרצ, באתר ועדת הבחירות לכנסת ה-23
רמת פלאנט

רמת פלאנט או רמת כוכבי הלכת (באנגלית: Planet Heights) היא רמה של פסגות שאינן מכוסות קרח, בחלקו המזרחי של האי אלכסנדר שבאנטארקטיקה. אורכה של הרמה 44 קילומטרים (בכיוון צפון - דרום). הרמה מצויה בין הקצה הדרומי של רכס למיי לבין מפרץ ג'ורג' השישי. אוכף מילקי ויי הוא אוכף המקשר בין רמת פלאנט לבין רכס למיי. גובה הרמה 722 מטרים מעל פני הים. רכס ההרים מופה לראשונה בשנת 1960 על ידי משלחת חקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948. שם הרמה ניתן לה על ידי הוועדה המייעצת לשמות אנטארקטיים של בריטניה, בהתייחס לשמות האתרים סביבה, הקרויים על שם גופים במערכת השמש או קשורים לה: אסטרונומים, לוויינים, כוכבי הלכת או הקשורים אסטרולוגיה ואסטרופיזיקה. קרחוני הרמה קרויים על שמות כוכבי הלכת ובכללם פלוטו - למעט כדור הארץ. רמת פלאנט באתר הסקר הגאולוגי של ארצות הברית רמת פלאנט באתר הגאזט האנטארקטי המשווה SCAR של ממשלת אוסטרליה מפת אזור רמת פלאנט מידע גאוגרפי והיסטורי מידע גאוגרפי שבאותה עת נחשב לכוכב לכת
יחסי ארצות הברית – זמביה

יחסי ארצות הברית–זמביה הם היחסים הדו-צדדיים שבין ארצות הברית של אמריקה לבין רפובליקת זמביה. את היחסים בין שתי המדינות ניתן לאפיין כטובים, ושתי המדינות משתפות פעולה בתחומים שונים. מספר ממשלים אמריקאים שיתפו פעולה באופן הדוק עם נשיא זמביה הראשון, קנת קאונדה, בתקווה למצוא פתרונות לסכסוכים ברודזיה (זימבבואה), אנגולה ונמיביה. כמו כן, ארצות הברית משתפת פעולה באופן הדוק עם ממשלת זמביה כדי להביס את מגפת האיידס בזמביה כדי לקדם את הצמיחה הכלכלית ופיתוח המדינה, וכן על מנת לסייע לרפורמה פוליטית. ארצות הברית תומכת גם במאמצי הממשלה ומלחמתה בשחיתות. בתחום הכלכלי, זמביה נהנית מחוק הצמיחה וההזדמנות האפריקאית (AGOA) שחוקקה ארצות הברית בשנת 2000. ממשלת ארצות הברית מספקת סיוע טכני ותמיכה אחרת המנוהלת על ידי מחלקת המדינה, הסוכנות האמריקאית לפיתוח בינלאומי, המרכזים לבקרת מחלות ומניעתן, מחלקת האוצר, מחלקת ההגנה וחיל השלום. מרבית הסיוע האמריקאי ניתן באמצעות תוכנית החירום של נשיא ארצות הברית למלחמה באיידס (PEPFAR), בתמיכה במאבק נגד נגיף ה-HIV. בנוסף לתמיכה בפרויקטי פיתוח, ארצות הברית סיפקה סיוע משמעותי במזון בתקופות בצורת והצפות באמצעות תוכנית המזון העולמית (WFP) והיא התורמת העיקרית לתוכניות לפליטים בזמביה באמצעות נציבות האו"ם לפליטים. בשנת 2007, עלה היקף הסיוע האמריקאי לזמביה על 259 מיליון דולר. התוכנית של USAID בזמביה כללה מעל 116 מיליון דולר לתוכניות למלחמה באיידס, בהן השתמשו במימון PEPFAR ו-11 מיליון דולר למאבק בשחיתות והגדלת הסחר במסגרת תוכנית MCA. בנוסף לתוכניות הממומנות באמצעות PEPFAR, יוזמת המלריה של הנשיא, ותוכנית סף החשבון של המילניום, בתוכנית USAID בזמביה תמכו בהדרכה וסיוע טכני לקידום צמיחה כלכלית באמצעות סחר והשקעות; יצירת הזדמנויות לבריאות, חינוך ושיפור החיים; והקטנת השפעת של האיידס. הסכם שהזמין את חיל השלום לפעול בזמביה נחתם על ידי ארצות הברית וזמביה ב-14 בספטמבר 1993. קבוצת המתנדבים הראשונה הושבעה ביום 7 באפריל 1994. תוכנית חיל השלום בזמביה המשיכה לגדול עם למעלה מ־200 מתנדבים אמריקאים שפועלים לקידום פיתוח בר-קיימא באמצעות פעילויותיהם בניהול משאבי טבע חקלאיים, בריאות ותברואה, חינוך כפרי וסיוע הומניטרי. המתנדבים פועלים בכל תשעת המחוזות של זמביה כדי לבנות את היכולת המקומית לנהל חוות דגים משפחתיות, לפתח פרדיגמה חדשנית באמצעות טכנולוגיות מתאימות, לקדם ביטחון תזונתי ולקדם פרקטיקות ניהול משאבים, ליישם רפורמות בריאות בכפרים ולסייע במניעת התפשטות האיידס באמצעות השתתפות ב-PEPFAR. המתנדבים גרים בעיקר בכפרים באזורים מרוחקים של המדינה ללא מים זורמים, חשמל או שירותים אחרים. בדצמבר 2019 דווח כי ארצות הברית החזירה את השגריר שלה בזמביה לאחר שורת הרשעות של גברים שנידונו למאסר בזמביה בגין מעשים הומוסקסואליים בהסכמה. נשיא זמביה אדגר לונגו הכריז על השגריר דניאל לואיס פו כאישיות בלתי רצויה מכיוון שמתח ביקורת על פסק הדין תוך שהוא מאשים את זמביה בכך שלא פעלה נגד ניכוס שגוי של סיוע בינלאומי. מדיה וקבצים בנושא יחסי ארצות הברית – זמביה בוויקישיתוף New York Times: "For the hungry in Zambia, U.S. law may hinder urgent food aid" תולדות יחסי ארצות הברית–זמביה Andy DeRoche, Kenneth Kaunda, the United States and Southern Africa (London: Bloomsbury, 2016). "US recalls ambassador to Zambia after gay rights row". BBC.
מוסטנג

האם התכוונתם ל... מוסטנג (סוס) – סוס פרא החי במישורי מערב ודרום-מערב ארצות הברית פורד מוסטנג – מכונית ספורט P-51 מוסטנג – מטוס קרב מתקופת מלחמת העולם השנייה מוסטנג - מותג סיגריות של חברת דּוּבֶּק משנת 1992, ראו דובק#מותגים ילדות פרא (במקור Mustang) – סרט צרפתי-טורקי משנת 2015 מקומות בנפאל (מ-möntang, "מישור פורה") מוסטנג (ממלכה) – ממלכה לשעבר שנמצאת כיום בשטחה של נפאל מוסטנג (מחוז) (אנ') – מחוז במדינת גנדאקי פרדש שבנפאל, ראו מחוזות נפאל
סולם מינורי

הסולם המינורי או סולם זעיר הוא אחד משני סוגי הסולמות העיקריים במוזיקה מערבית קלאסית. מקורו במודוס האאולי העתיק. כמו הסולם המז'ורי, הסולם המינורי מקבל את שמו לפי הטוניקה (התו הראשון). למשל, הסולם המינורי שמתחיל בתו לה נקרא "לה מינור". צלילי סולם זה נמצאים כולם על הקלידים הלבנים בפסנתר: לה, סי, דו, רה, מי, פה, סול, לה. ישנם שלושה אופני שימוש בסולם המינורי במוזיקה המסורתית קלאסית. סולם המינור הטבעי הוא המודוס האאולי הנקי, ללא שינויים. הוא מורכב מהמרווחים הטונאליים הבאים: פרימה זכה, סקונדה גדולה, טרצה קטנה, קוורטה זכה, קווינטה זכה, סקסטה קטנה, ספטימה קטנה (ובניסוח טכני טון - חצי טון - טון - טון - חצי טון - טון - טון). המדרגות בסולם לה מינור טבעי, למשל, הן - לה, סי, דו, רה, מי, פה, סול, לה. שימוש בסולם מינור טבעי משרה תחושה מודאלית [דרושה הבהרה] על אוזניהם של מאזינים מערביים, עקב היעדרותו של הטון המוביל. מאחר שהחל מהמאה ה־16 שאפו מלחינים קלאסיים להלחין מוזיקה פונקציונלית וטונאלית (בה יש משיכה אל הטוניקה), החלו מלחינים להשתמש בסולם המינור בשילוב עם טון מוביל (היינו, מדרגה שביעית מוגבהת). מאחר שהגבהת המדרגה השביעית על מנת שתהווה טון מוביל מהווה פונקציה הרמונית – אקורד הדומיננטה במהלכים קדנציאליים הוא אקורד מז'ורי, ובכך הטרצה של האקורד היא טון מוביל אל הטוניקה – מכונה הסולם מינור הרמוני. אם כן, סולם לה מינור הרמוני יכיל את אותם צלילים שמכיל סולם לה מינור טבעי, אך המדרגה השביעית של הסולם תוגבה על מנת לשמש כטון מוביל אל צליל הטוניקה. את ההגבהה של המדרגה השביעית אין מסמנים במפתח, אלא בגוף היצירה. לדוגמה: המרווח שנוצר בין המדרגה השישית לטון המוביל הוא מרווח של סקונדה מוגדלת (מרווח של טון וחצי, שהוא אנהרמוני לטרצה קטנה), אשר נשמע חריף ולא מערבי. על מנת שתהיה אפשרות לכתוב קו מלודי עולה בלי שתווצר סקונדה מוגדלת, החלו מלחינים להגביה בחצי טון גם את המדרגה השישית של הסולם, כך שלמעשה נוצר טטרקורד מז'ורי מהמדרגה החמישית אל המדרגה הראשונה של הסולם (בסולם לה מינור יהיו אלה הצלילים מי־פה דיאז־סול דיאז־לה). מאחר ששינויים אלה נובעים על מנת למלא פונקציה מלודית, מכונה הסולם מינור מלודי. אומנם כאשר ישנו קו מלודי אשר יורד מצליל הטוניקה דרך המדרגה השביעית, נהוג להשתמש במצב הטבעי של הסולם המינורי ולא במדרגות השביעית והשישית המוגבהות. ניתן בכל זאת למצוא דוגמאות רבות בספרות המוזיקה לשימוש בסולם המינור המלודי גם בירידה, למשל, בנושא של המנחה המוזיקלית מאת באך. דוגמה לסולם לה מינור מלודי בעלייה ובירידה: (גם בשימוש במינור מלודי אין מסמנים את השינויים במפתח אלא בגוף היצירה.) במוזיקת ג'אז נהוג להתייחס אל המינור המלודי כמודוס בפני עצמו ומנגנים אותו בעלייה ובירידה עם המדרגות השישית והשביעית מוגבהות. שלושת המצבים של הסולם המינורי הם חלק אינטגרלי מן השימוש בסולם המינורי במוזיקה הקלאסית. אין יצירות שכתובות אך ורק במינור טבעי, במינור הרמוני או במינור מלודי. יצירה שכתובה בסולם מינורי עושה שימוש בשלושת מצבי הסולם, ולמעשה השימוש התדיר ביותר הוא בסולם המינור ההרמוני. הסולם המינורי הטבעי מקביל במידה מסוימת למקאם נהוונד במוזיקה הערבית, והמינור ההרמוני למקאם חיג'אז. ערך מורחב – סולם יחסי הסולם המינורי ניצב ביחסיות לסולם המז'ורי שנמצא טרצה קטנה מעליו, לדוגמה סולם לה מינור מקביל לסולם דו מז'ור. משמעות ההקבלה היא שבשני הסולמות משתמשים באותם תווים, לדוגמה בסולם לה מינור משתמשים בלה, סי, דו, רה, מי, פה, סול, וכך בסולם דו מז'ור. מלחינים הרוצים לעבור באמצע יצירה ממז'ור למינור או להפך, יעשו זאת לרוב במעבר לסולם היחסי. בסונאטה נהוג בדרך כלל לעבור מהסולם המינורי לסולם המז'ורי המקביל לו.
DMC

דואן מיוזיק קומפני (בטורקית: Doğan Music Company) הידועה גם בשם DMC, היא חברת תקליטים טורקית, אשר קשורה ל-Doğan Holding והוקמה בשנת 2000. בסוף שנת 2017, פורסם כי חברת התקליטים מחזיקה בנתח שוק של 25% ממכירות התקליטורים, הרדיו והטלוויזיה בטורקיה. בנוסף לכך, חברת התקליטים בעלת נתח שוק של 42% ממכירות המוזיקה ו-48% מהמכירות הדיגיטליות בטורקיה, מה שהופך אותה לאחת מהחברות הגדולות ביותר במדינה. להלן רשימת האמנים שחתומים או היו חתומים עם DMC בפרויקט אחד או יותר בשנים האחרונות: אז'דה פקאן אליינה טילקי אסיה דריה אולו אג'ה מומאי אג'ה סצ'קין אמרה אמרה קאראדומן גולשן האנדה ינר איברהים טטליסס אירם דריג'י קנן דואולו מאנגה מוסטפא סנדל אוזג'אן דניז ספרד סרטאב ארנר סזן אקסו סימגה טרקאן טובא יורט זיינפ באסטיק בילנט ארסוי מדיה וקבצים בנושא DMC בוויקישיתוף אתר האינטרנט הרשמי של DMC DMC, ברשת החברתית פייסבוק DMC, ברשת החברתית אקס (טוויטר) DMC, ברשת החברתית אינסטגרם DMC, סרטונים בערוץ היוטיוב Doğan Holding, www.doganholding.com.tr DMC (אורכב 08.10.2012 בארכיון Wayback Machine) CinarMüzik, Erişim tarihi: 15 Ağustos 2013
יצחק (ברנר) כהן

יצחק (ברנר) כהן הוא כדורסלן עבר ישראלי, ששיחק בין היתר בהפועל גבעת ברנר ובנבחרת ישראל. בליגה העליונה שיחק כהן את מרבית הקריירה בהפועל גבעת ברנר, פרט לשנתיים בהפועל חולון בשנים 1963 עד 1965. במהלך הקריירה, קלע קלע 963 נקודות בקריירה בממוצע של 8.2 נקודות למשחק. כהן מדורג במקום ה-14 בקלעי הפועל גבעת ברנר עם 563 נקודות. בנבחרת ישראל רשם כהן 32 הופעות. בשנת 1962 שיחק במדי נבחרת צה"ל נגד נבחרת טורקיה. יצחק (ברנר) כהן, קלעי כל הזמנים, אתר מנהלת הליגה בכדורסל הפועל גבעת ברנר, קלעי כל הזמנים, אתר מנהלת הליגה בכדורסל כדורסלני צה"ל משלימים הכנותיהם ליציאה לתורכיה, על המשמר, 20 במאי 1962 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
פמבה

פמבה, הידוע בערבית כאי הירוק (الجزيرة الخضراء, בסוואהילי: Pemba kisiwa), הוא אי בארכיפלג זנזיבר הממוקם 50 קילומטר צפונית לאי זנזיבר ו-50 קילומטר מזרחית לטנזניה. האי פמבה ביחד עם האי מפיה, דרומית לזנזיבר, מהווים את איי התבלינים. שני האיים שייכים לטנזניה. לפי מפקד שנערך בשנת 2012, באי מתגוררים 406,808 תושבים. גודלו של האי כ-988 קמ"ר והוא ממוקם 50 ק"מ מערבה מהאי אונגוג'ה (הגדול שבאיי הארכיפלג זנזיבר ואשר מכונה גם "האי זנזיבר"). התיירות לאי פמבה מועטה יותר מאונגוג'ה מאחר שהאי פחות נגיש וכן בשל שמועות על אלימות פוליטית במקום; האי לעומת זאת מהווה מוקד משיכה לחובבי רפואה מסורתית וכישוף. החודשים הטובים ביותר לביקור בפמבה הם יולי עד אוקטובר. האי מחולק לשני אזורים: פמבה הצפונית ופמבה הדרומית, ול-4 מחוזות: מיצוויני, ווטה, צ'אקהצ'אקה ומקואני. שמורת יער נגז'י, בקצה הצפון-מערבי של פמבה, היא המקום הטוב ביותר בארכיפלג לראות את חיות הבר הילידיות של זנזיבר. מרחב יער יפהפה מארח גם את השועל המעופף של פמבה (עטלף פירות אדיר אך לא מזיק לחלוטין), מינים שונים של קוף ואנטילופה מיניאטורית, ושלושת מיני הציפורים של זנזיבר - ינשוף סקופס פמבה, פמבה עין לבנה וציפת שמש עם חזה סגול. כיום באי פמבה יש קהילה ערבית גדולה שהיגרו בעיקר מעומאן שחיים לצד התושבים המקוריים של האי הנקראים Waswahili לצד חלק ניכר מהאוכלוסייה באי המזוהה בשם שירזי. מדיה וקבצים בנושא פמבה בוויקישיתוף פמבה, באתר אנציקלופדיה בריטניקה (באנגלית) DISCOVER AFRICA.com, Pemba Island "האי פמבה Pemba - זנזיבר - המדריך המלא". זנזיבר - המדריך המלא. 2016-05-01. נבדק ב-2016-12-17. ערך זה הוא קצרמר בנושא גאוגרפיה של טנזניה ובנושא איים. אתם מוזמנים לתרום לוויקיפדיה ולהרחיב אותו.
יחסי גרמניה – קוריאה הדרומית

היחסים בין גרמניה לדרום קוריאה כוננו בשנות ה-50 של המאה ה-20 והם ממלאים תפקיד חיוני במדיניות החוץ של שתי המדינות כיום. הממלכה הקוריאנית שושלת ג'וסון כוננה לראשונה יחסים דיפלומטיים עם האימפריה הגרמנית במסגרת אמנת גרמניה – קוריאה משנת 1883 שנשארה בתוקפה גם לאחר סיפוחה של קוריאה על ידי יפן בשנת 1905. מאז איחוד גרמניה מחדש בשנת 1990, נעשה מאמצים רבים על ידי שתי המדינות לשיפור היחסים הדיפלומטיים זה עם זה. באמצע שנות ה-2000 חודש בין שתי המדינות חוזה גרמניה-קוריאה משנת 1883, והוא נכנס רשמית לתוקף ב-19 בדצמבר 2008, כצורת זיכרון לציון 125 שנה לאמנה המקורית. ב-20 בדצמבר 2012 בירכה קנצלרית גרמניה אנגלה מרקל את פאק גון-הייה על מינויה לנשיאת דרום קוריאה והזמינה אותה לערוך ביקור רשמי בגרמניה. שני הפוליטיקאים הדגישו את החשיבות להמשך ולחיזוק "הקשר הטוב ביותר באופן מסורתי" בין המדינות. מרקל גם נשבעה לסייע באתגרים הפוטנציאליים של איחוד קוריאה עתידי, מכיוון שגרמניה עצמה עברה איחוד מחודש. מדיה וקבצים בנושא יחסי גרמניה – קוריאה הדרומית בוויקישיתוף Korean Mission ‏p. 36., באתר גוגל ספרים; excerpt, "Official rescript issued by Japan, November 22, 1905, declares: 'In bringing this agreement to the notice of the powers having treaties with Korea, the Imperial Government declares that * * * they will see that these treaties are maintained and respected, and they also engage not to prejudice In any way the legitimate commercial and industrial interests of those powers in Korea'." Beziehungen zwischen der Republik Korea und Deutschland, Foreign Office (Germany) (in German)
לינדי

לינדי (Lindi) הוא אחד מ-31 מחוזות טנזניה. מחוז זה, המחולק לשש נפות, ממוקם בחלק הדרום מזרחי של המדינה וגובל במזרחו עם האוקיינוס ההודי ובדרומו עם מחוז מטווארה. על פי המפקד האחרון שנערך בטנזניה בשנת 2002 מנה מחוז זה 791,306 נפשות, כאשר מספר בתי האב הוא 190,761. מדיה וקבצים בנושא לינדי בוויקישיתוף ערך זה הוא קצרמר בנושא גאוגרפיה של טנזניה. אתם מוזמנים לתרום לוויקיפדיה ולהרחיב אותו.
ריקרדו דרין

ריקרדו דרין (בספרדית: Ricardo Alberto Darín; נולד ב-16 בינואר 1957, בואנוס איירס) הוא שחקן, במאי קולנוע ומחזאי ארגנטינאי, הוא נחשב לאחד המצליחים בקולנוע הארגנטינאי. ריקרדו דרין נולד בבואנוס איירס, ארגנטינה לריקרדו דרין האב, ולרנה רוקסנה, שניהם שחקנים. משפחתו היא ממוצא איטלקי (מצד האב) ולבנוני וסורי (מצד האם). כאשר היה בן 12, הוריו התגרשו. אביו מת מסרטן ב-5 בינואר 1989 ואימו מתה ב-13 בספטמבר 2018. בגיל 10 הוא עלה לראשונה לבמת התיאטרון לצד הוריו. בגיל 16 הוא כבר היה שחקן קבוע בטלוויזיה הארגנטינאית. במהלך הקריירה הוא הצטלם במספר סדרות וסרטים מצליחים. בין הסרטים הבולטים שלו ניתן למנות את "El faro"‏(1998) "תשע מלכות" (2000), "הבן של הכלה" (2001), "Luna de Avellaneda"‏ (2004), "El aura"‏ (2005), "XXY"‏ (2007), "La señal"‏ (2007), ""סוד שבעיניים" (2009). בשנת 2000 קיבל לראשונה את פרס קונדור הכסף הארגנטינאי לשחקן הטוב ביותר על משחקו בסרט El mismo amor, la misma lluvia. בהמשך הוא קיבל פרס זה עוד ארבע פעמים. בשנת 2010 שיחק במותחן הפשע "קראנצ'ו" עליו קיבל מועמדות לפרס קונדור הכסף לשחקן הטוב ביותר, ובשנת 2011 שיחק בדרמה הקומית "סיני בטייק אוויי" עליה גם קיבל מועמדות לאותו פרס. בשנת 2013 כיכב במותחן הארגנטינאי "הקומה השביעית" לצדה של בלן רואדה. בשנת 2014 קיבל מועמדות לפרס גויה לשחקן הטוב ביותר על משחקו בסרט הספרדי-ארגנטינאי "סיפורים פרועים". בשנת 2015 הוא קיבל את פרס גויה ואת פרס צדף הכסף בפסטיבל הסרטים הבינלאומי סן סבסטיאן על משחקו בסרט "טרומן - חברים עד הסוף" לצד חאווייר קמארה. בשנת 2017 כיכב בדרמה הפוליטית הארגנטינאית "הפסגה" לצד השחקנית פאולינה גרסיה. בשנת 2018 השתתף במותחן הפסיכולוגי הספרדי "כולם יודעים" שביים אסגאר פרהאדי וכיכבו בו חאווייר ברדם ופנלופה קרוז. בשנה זו גם שיחק בקומדיה הרומנטית הארגנטינאית "אהבה בלתי צפויה". בשנת 2019 כיכב בסרט הפשע "לוזרים עם כבוד". בשנת 2022 שיחק בסרט "ארגנטינה, 1985". סרטים בהשתתפותו היו שלוש פעמים מועמדים לקבלת פרס אוסקר לסרט הבינלאומי הטוב ביותר, ו"הסוד שבעיניים" אף זכה בפרס. בשנת 2011 הוא קיבל את פרס "קונקס יהלום" לאישיות החשובה ביותר של העשור בתחום הבידור בארגנטינה. בשנת 2016 הוא זכה בפרס לשם כבוד במסגרת Platino Awards - טקס פרסי הקולנוע האיברו-אמריקאי. בשנת 2017 קיבל את פרס דונוסטיה במסגרת פסטיבל הסרטים הבינלאומי סן סבסטיאן. בשנת 1988 נשא דרין לאישה את פלורנסיה באס, עמה נולדו לו שני ילדים, צ'ינו דרין וקלרה דרין. אחותו, אלחנדרה דרין, גם היא שחקנית. דרין דחה את ההזדמנות לגלם סוחר בסמים בסרטו של טוני סקוט "נקמה בוערת", בגלל שלא היה מרוצה מהסטראוטיפים השליליים של הוליווד כלפי אמריקנים לטיניים. מדיה וקבצים בנושא ריקרדו דרין בוויקישיתוף ריקרדו דרין, ברשת החברתית אקס (טוויטר) ריקרדו דרין, במסד הנתונים הקולנועיים IMDb (באנגלית) ריקרדו דרין, באתר "אידיבי", מאגר הידע העברי לקולנוע ישראלי ועולמי ריקרדו דרין, באתר AllMovie (באנגלית) ריקרדו דרין, במסד הנתונים הקולנועיים KinoPoisk (ברוסית) ריקרדו דרין, באתר Discogs (באנגלית) https://www.razon.com.mx/entretenimiento/premia-san-sebastian-a-ricardo-darin/ אורי קליין, "טרומן - חברים עד הסוף": סרט חכם ויפה, באתר הארץ, 31 בינואר 2017
Nasılsın Aşkta?

"Nasılsın Aşkta?" (באנגלית: "How Well You Are About Love?"; בעברית: "עַד כַּמָּה אַתְּ אוֹהֶבֶת אַהֲבָה?") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-4 במאי 2019, בהוצאת חברת התקליטים דואן מיוזיק קומפני, כסינגל שלא מתוך אלבום. הקליפ שיצא עבור השיר הפך לאחד מהקליפים הטורקיים הנצפים ביותר בכל הזמנים, כשצבר למעלה מ-100 מיליון צפיות. השיר נכתב על ידי אליינה טילקי ואיסה טילקי, הולחן על ידי טילקי והופק על ידי טילקי ואליף קלקן. לאורכו של הקליפ הנלווה שהופץ, מפרסמת טילקי את מוצר הגלידה התעשייתי טילון, שמוצג לאורכו בשלל סצנות שונות במטרה לעזור בקידום המסחרי שלו. גם בעטיפת הסינגל ניתן לראותה כשהיא אוחזת בטילון. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-45 מיליון השמעות. הווידאו קליפ הנלווה של "Nasılsın Aşkta?" הועלה לערוץ היוטיוב של netd müzik ב-4 במאי 2019, ביום צאתו של השיר כסינגל. בתחילתו, ניתן לראות את טילקי, כשהיא הולכת עם החברות שלה במסדרון בית הספר. בהמשך, ניתן לראותה כשהיא יוצאת החוצה – כל זה כשהיא אוחזת בטילון ומשווקת אותו. נכון לאוגוסט 2023 עומד מונה הצפיות של הקליפ על למעלה מ-135 מיליון צפיות. סרטון השיר "Nasılsın Aşkta?" באתר יוטיוב Aleyna Tilki - Nasılsın Aşkta lyrics + English translation, lyricstranslate.com (באנגלית) Aleyna Tilki - Nasılsın Aşkta?, נבדק ב-2020-01-17 YouTube - Most Viewed Music Videos by Turkish Artists, kworb.net Aleyna Tilki – Nasılsın Aşkta? (באנגלית), נבדק ב-2020-01-17 Nasılsın Aşkta?, נבדק ב-2020-01-17
Okyanus

"Okyanus" (באנגלית: "Ocean"; ובעברית: "אוֹקְיָינוֹס") הוא שיר שהוקלט על ידי הזמרת-יוצרת הטורקייה דריה אולו. השיר יצא לאור ב-3 ביוני 2016, בהוצאת חברת התקליטים דואן מיוזיק קומפני כסינגל שלא מתוך אלבום. את השיר כתבו והלחינו אולו ואסיל גוק והוא פורסם כסינגל הבכורה של אולו. השיר זכה להצלחה רבה בטורקיה, כאשר שהה בראש טורקיה טופ 20 במשך שלושה שבועות רצופים. השיר נכתב והולחן על ידי דריה אולו ואסיל גוק. ב-"Okyanus" עוסקת אולו במישהו מסוים איתו היא הייתה במערכת יחסים שהתפוררה, תוך שהיא גוערת בו על כך שהוא נופל מחדש ומוכיח לה שאינה ראוי לו בשום צורה. בנוסף לכך, היא מוסיפה ואומרת שהוא נשכח בזמן ולא חושב בצורה חכמה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות. הווידאו קליפ הנלווה של "Okyanus" הועלה לערוץ היוטיוב של netd müzik ב-3 ביוני 2016, ביום יציאתו של השיר כסינגל. בתחילתו, ניתן לראות את אולו כשהיא נכנסת לתוך חדר חשוך עם שעון קיר ומתיישבת על כיסא. בהמשך לכך, ניתן לראות גבר כלוא בתוך כלוב ואותה מביטה בו ושרה אליו. היא מסבירה לו את אשר ליבה והקליפ ממשיך. נכון לאוגוסט 2023 עומד מונה הצפיות של הקליפ על למעלה מ-175 מיליון צפיות. סרטון השיר "Okyanus" באתר יוטיוב Derya Uluğ - Okyanus, נבדק ב-2020-01-17 MusicTopTR, MusicTopTR Resmi Listesinde 31. haftanın Lideri... OKYANUS - @deryaulugg @DMCcomtr http://ow.ly/xXN6302uWTm, @MusicTopTR, ‏2016T7:01 (בטורקית) MusicTopTR, MusicTopTR Resmi Listesinde 32. haftanın Lideri... OKYANUS - @deryaulugg @DMCcomtr http://ow.ly/xXN6302uWTm, @MusicTopTR, ‏2016T7:01 (בטורקית) MusicTopTR, MusicTopTR Resmi Listesinde 33. haftanın Lideri... OKYANUS - @deryaulugg @DMCcomtr http://ow.ly/xXN6302uWTm, @MusicTopTR, ‏2016T7:00 (בטורקית) Derya Uluğ – Okyanus (באנגלית), נבדק ב-2020-01-17 Derya Uluğ - Okyanus lyrics + English translation, lyricstranslate.com (באנגלית) Okyanus, נבדק ב-2020-01-17
קני לבנובסקי

קני לבנובסקי (באנגלית: Kenny Labanowski; נולד ב-13 במאי 1959) הוא כדורסלן עבר אמריקאי-ישראלי, בגובה 2.01 מטר, שישחק בשנות השמונים בהפועל תל אביב ובנבחרת ישראל. בקיץ 1981, אחרי שסיים את לימודיו במכללת מארשל (אנ') במערב וירג'יניה, ניסה לבנובסקי להגיע ל-NBA, אך נפצע בברכו. אריה דוידסקו, שאימן באותו זמן את הפועל תל אביב, זיהה את ההזדמנות, והחתים אותו בקבוצה. ללבנובסקי בן ה-21, לא היה שום קשר לישראל וגם לא ליהדות, אבל הפועל הפגישה אותו עם משפחה ברעננה שנשאה את אותו השם. במשרד הפנים טענו אנשי הקבוצה שקני קשור למשפחה, וכך הוא קיבל אזרחות ישראלית והפך למתאזרח. בשלב מאוחר יותר הוא כבר התגייר כדת וכדין. לבנובסקי הרשים כבר במשחק האימון הראשון שלו, כשקלע 41 נקודות בניצחון הפועל על נבחרת הקדטים. לבנובסקי שיחק ארבע שנים במדים האדומים, והיה שותף לזכיית הקבוצה בגביע המדינה בשנת 1984, אם כי לא השתתף במשחק הגמר עקב פציעה. לבנובסקי שותף בשלושה משחקים במדי הנבחרת. בהמשך שיחק לבנובסקי במכבי ראשון לציון בליגה השנייה (1986), בקרית מוצקין (1989/90) וברמת השרון (1994/95) לפני שפרש. סך הכל שיחק לבנובסקי 5 עונות בליגה הבכירה בישראל, בהן קלע 1317 נקודות בממוצע של 14.2 נקודות למשחק. במהלך שהותו בישראל התחתן לבנובסקי עם ישראלית ולזוג נולדו שני בנים. בנו הצעיר, שון לבנובסקי גם הוא כדורסלן. כיום חי במרילנד, ארצות הברית. פרופיל, באתר Sports-Reference פרופיל אתר מנהלת הליגה בכדורסל אריה ליבנת, באליפות אירופה דרג ב': הגורל של שון לבנובסקי, באתר הארץ, 23 ביולי 2010 אריה ליבנת, באליפות אירופה דרג ב': הגורל של שון לבנובסקי, באתר הארץ, 23 ביולי 2010 ברוריה ביגמן, שנת מנוחה לשיפוץ ברכיים, מעריב, 6 בנובמבר 1986 ערך זה הוא קצרמר בנושא ישראלים ובנושא כדורסלנים. אתם מוזמנים לתרום לוויקיפדיה ולהרחיב אותו.
My Reflection

My Reflection (בעברית: ההשקפה שלי) הוא אלבום DVD של הזמרת כריסטינה אגילרה ב-5 ביוני 2001 על ידי אימייג' אנטרטיינמנט. אלבום זה מכיל הופעה של הזמרת מתוך סיבוב ההופעות הראשונה שלה אשר שודרה תחילה כספיישל לכבוד חג המולד של שנת 2000 תחת רשת ABC לעיניי 10.5 מיליון צופים ולאחר מכן המופע יצא גם כ-DVD. אלבום הווידאו הגיע למעמד פלטינה בארצות הברית ולמעמד פלטינה באוסטרליה. רשימת השירים היא לפי המופע שהתקיים באודיטוריום המקדש, לוס אנג'לס קליפורניה. "Reflection" "Genie in a Bottle" "Come on Over Baby (All I Want Is You)" "What a Girl Wants" "So Emotional" (עם באו וואו) "I Turn to You" "At Last" "Contigo en la Distancia" "Climb Ev'ry Mountain" "Falsas Esperanzas" "Alright Now" "Merry Christmas, Baby" (עם ד"ר ג'ון) "Have Yourself a Merry Little Christmas" (עם בריאן מקנייט) "Christmas Time" (עם באו וואו) רצועות בונוס קליפים לשירים: "Genio Atrapado" "Por Siempre Tu" "Ven Conmigo" "The Christmas Song" מידע על האלבום My Reflection באתר MusicBrainz My Reflection ARIA Charts - Accreditations - 2003 DVD, www.aria.com.au Gold & Platinum, RIAA (באנגלית)